[{"text_idx": "#000004", "text": "Mae Amy Simpson, sy\u2019n fyfyriwr PhD, yn ystyried y dulliau rydym yn eu defnyddio i gefnogi a thyfu ymchwil addysg"}, {"text_idx": "#000006", "text": "Ar o\u0302l dadansoddi strategaethau gallu ymchwil addysg a arweinir gan y llywodraeth ochr yn ochr ag archwilio strategaethau prifysgolion unigol i gefnogi\u2019r gwaith o feithrin gallu a maint ymchwil, deuthum i werthfawrogi bod y Ganolfan Datblygu a Gwerthuso Ymyriadau Cymhleth er mwyn Gwella Iechyd y Cyhoedd yn rhoi amrywiaeth o fentrau, strategaethau a rhaglenni ar waith i gefnogi\u2019r gwaith o feithrin y gallu i ymchwilio. Yn dilyn hynny, ychwanegais y Ganolfan Datblygu a Gwerthuso Ymyriadau Cymhleth er mwyn Gwella Iechyd y Cyhoedd fel astudiaeth achos penodol i Gymru yn yr adolygiad o dystiolaeth. Er mai prif ddiddordeb y ganolfan yw iechyd y cyhoedd, mae cysylltiad cynhenid rhwng iechyd ac addysg, ac felly cynhelir llawer o ymchwil y Ganolfan Datblygu a Gwerthuso Ymyriadau Cymhleth er mwyn Gwella Iechyd y Cyhoedd yn yr ysgol. Ar ben hynny, mae llawer o waith y ganolfan yn cynnwys cydweithio a\u0302\u2019r rheini yn y system addysg, neu ymchwilio iddynt, boed hynny\u2019n bobl ifanc eu hunain, staff ysgolion neu\u2019r rheini yn y gwasanaethau cyhoeddus."}, {"text_idx": "#000007", "text": "Mae\u2019r rhwydwaith, y rhaglenni a\u2019r mentrau canlynol yn darparu 10 enghraifft o\u2019r ffyrdd y mae\u2019r ganolfan yn cefnogi\u2019r gwaith o ddatblygu maint a gallu ymchwil:"}, {"text_idx": "#000010", "text": "Sefydlu partneriaethau strategol lleol, rhanbarthol, cenedlaethol a rhyngwladol.\nDatblygu gallu trawsddisgyblaethol drwy ddarparu cyrsiau byr a lleoliadau.\nCymryd rhan mewn ymchwil a\u2019i chydgynhyrchu drwy grwpiau datblygu ymchwil.\nGwaith peilot gyda gweithleoedd megis Iechyd Cyhoeddus Cymru."}, {"text_idx": "#000012", "text": "SHRN yw\u2019r rhwydwaith mwyaf o\u2019i fath yn y byd ac mae\u2019n dod ag ysgolion uwchradd prif ffrwd yng Nghymru, ymchwilwyr academaidd, llunwyr polisi\u0308au ac ymarferwyr o feysydd iechyd, addysg a gofal cymdeithasol at ei gilydd i hyrwyddo dull sy\u2019n seiliedig ar dystiolaeth o wella iechyd a llesiant pobl ifanc yn lleoliad yr ysgol. Mae\u2019r rhwydwaith wedi recriwtio\u2019r holl ysgolion uwchradd prif ffrwd a gynhelir gan y wladwriaeth yng Nghymru ac mae rhai ysgolion annibynnol wedi dewis dod yn aelodau. Bob dwy flynedd, mae\u2019r ysgolion rhwydwaith yn cwblhau\u2019r Arolwg Iechyd a Llesiant Myfyrwyr dwyieithog a Holiadur Amgylchedd yr Ysgol. Mae\u2019r Rhwydwaith Ymchwil Iechyd mewn Ysgolion yn cysylltu ac yn dosbarthu canfyddiadau ymchwil drwy sesiynau briffio ymchwil ysgolion unigol, adroddiadau cenedlaethol cyfanredol, gweminarau a chylchlythyrau bob tymor."}, {"text_idx": "#000015", "text": "Mae gan y ganolfan bedair rhaglen ymchwil a meysydd blaenoriaeth y mae ymchwilwyr arweiniol sy\u2019n arbenigwyr ym mhob maes yn eu goruchwylio. Cynhelir cyfarfodydd misol gan ganolbwyntio ar un o\u2019r rhaglenni ymchwil, ac mae\u2019r cyfarfodydd yn rhoi cyfle i drafod hynt y prosiectau a datblygu ceisiadau grant. Mae\u2019r pedwar maes fel a ganlyn:"}, {"text_idx": "#000018", "text": "Mae CUROP yn rhaglen sydd ar waith drwy\u2019r brifysgol sy\u2019n cynnig lleoliadau haf i fyfyrwyr israddedig mewn amgylchedd ymchwil prifysgol, gan weithio dan oruchwyliaeth ar brosiectau ymchwil a ddiffinnir gan y staff. Mae\u2019r lleoliad yn cynnig profiad gwaith a\u0302 tha\u0302l i israddedigion. Mae\u2019r Ganolfan Datblygu a Gwerthuso Ymyriadau Cymhleth er mwyn Gwella Iechyd y Cyhoedd wedi croesawu llawer o fyfyrwyr CUROP, gan gynnig cyfle iddynt fynychu a chymryd rhan mewn gweithgareddau ffurfiol ac academaidd yn y ganolfan (e.e. fforymau\u2019r Ganolfan Datblygu a Gwerthuso Ymyriadau Cymhleth er mwyn Gwella Iechyd y Cyhoedd a Seminarau Her Iechyd Cymru), yn ogystal ag elwa ar gyfoeth o arbenigedd damcaniaethol a methodolegol. Mae blogiau ar leoliadau CUROP myfyrwyr ar gael yma."}, {"text_idx": "#000019", "text": "Caiff y grw\u0302p mentora PhD ei hwyluso gan ymchwilydd gyrfa gynnar yn y ganolfan ac mae\u2019n cefnogi myfyrwyr o\u0302l-raddedig ac yn rhoi arweiniad iddynt. Mae\u2019r grw\u0302p yn cyfarfod bob yn ail fis; mae\u2019r pynciau trafod blaenorol wedi cynnwys sut i ysgrifennu papur academaidd, a sut i fformatio a strwythuro traethawd ymchwil."}, {"text_idx": "#000020", "text": "7. Cefnogi datblygiad gyrfa staff ymchwil"}, {"text_idx": "#000021", "text": "Cefnogir datblygiad gyrfa staff ymchwil mewn sawl ffordd. Mae hyn yn cynnwys y canlynol:"}, {"text_idx": "#000023", "text": "Mae\u2019r staff o\u0302l-ddoethurol fel arfer yn ennill profiad o nifer bach o brosiectau fel staff neu ymchwilydd penodol, ac fe\u2019u cefnogir i wneud cais am gymrodoriaethau personol, gan gynnig cyfleoedd i\u2019w paratoi i arwain eu gwaith annibynnol eu hunain."}, {"text_idx": "#000025", "text": "8. Cynnal lleoliadau a secondiadau i fyfyrwyr ac ymarferwyr"}, {"text_idx": "#000027", "text": "Mae\u2019r ganolfan yn croesawu myfyrwyr ac academyddion o bob cwr o\u2019r byd.Lleoliad a secondiadau deugyfeiriol: Anogir myfyrwyr a staff academaidd i gael lleoliadau a secondiadau mewn sefydliadau allanol.Cydleoli ymchwilwyr: Mae\u2019r ganolfan yn annog cydleoli academyddion mewn ysgolion yn y brifysgol, yn ogystal a\u0302 chydleoli academyddion a myfyrwyr mewn sefydliadau allanol, megis Iechyd Cyhoeddus Cymru."}, {"text_idx": "#000031", "text": "Mae\u2019r ganolfan yn cydnabod pwysigrwydd presenoldeb ar-lein drwy wefan a chyfrif Twitter y Ganolfan Datblygu a Gwerthuso Ymyriadau Cymhleth er mwyn Gwella Iechyd y Cyhoedd. Mae\u2019r wefan ddwyieithog yn rhoi trosolwg o\u2019r ganolfan, ei rhwydweithiau, ei nodau ymchwil, ei chyhoeddiadau a\u2019i chyrsiau byr a bywgraffiadau staff academaidd y Ganolfan Datblygu a Gwerthuso Ymyriadau Cymhleth er mwyn Gwella Iechyd y Cyhoedd a thiwtoriaid myfyrwyr o\u0302l-raddedig."}]